Държавен вестник, бр. 55, 2010 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  55
6. В т. 7 думите „Управление на проекти и 
програми“ се заменят с „Международни дей­
ности и протокол“.
7. Създава се т. 9а: 
„9а. дирекция „Управление на собствеността и 
на лечебните заведения – търговски дружества;“.
8. Точки 10 – 12 се отменят.
9. Създава се т. 13: 
„13. дирекция „Обществени поръчки“;“.
10. Създава се т. 14:
„14. дирекция „Пресцентър и връзки с об­
ществеността“.“ 
§ 13. В чл. 29 се правят следните изменения 
и допълнения:
1. Думите „Стратегическо планиране и управ­
ление на медицинските дейности“ се заменят 
с „Медицински дейности“.
2. В т. 4 думите „състоянието на здравето 
на гражданите“ се заменят със „здравното 
състояние на населението“.
3. В т. 5 думата „инспекторат“ се заменя с 
„одит“.
4. В т. 12 след думата „националните“ се 
добавя „и републиканските“.
5. Точка 27 се отменя.
6. Създават се т. 28 – 53:
„28. планира, организира, координира и 
контролира дейността по осигуряване, подо­
бряване и развитие на медицинската помощ, 
гарантирана от държавата;
29. осъществява методическо ръководство, 
координация и контрол на дейността на цен­
тровете за спешна медицинска помощ; 
30. планира, организира, координира и 
контролира осигуряването на медицинския 
транспорт;
31. събира и анализира информация за 
състоянието и тенденциите за развитие на 
здравната система и потребностите от човеш­
ки ресурси в областта на здравеопазването в 
Република България и за здравните системи в 
други държави; 
32. планира, анализира, осъществява и 
координира дейностите по защита на репро­
дуктивното здраве и генетичното здраве и по 
асистирана репродукция;
33. подпомага и координира дейността на 
центровете за трансфузионна хематология по 
отношение на качеството и ефективността на 
дейностите по вземане, обработка, преработка, 
съхраняване и разпределение на кръв и кръвни 
съставки;
34. подпомага министъра на здравеопазване­
то при осъществяване на правомощията му в 
областта на трансплантацията на органи, тъкани 
и клетки и осъществява взаимодействието с 
Изпълнителната агенция по трансплантация;
35. планира, координира и контролира 
структурите, осъществяващи диализно лечение;
36. изготвя становища и предложения за 
медицински информационни стандарти за обмен 
на здравна информация;
37. организира, планира и ръководи дей­
ностите по привеждане на министерството, 
второстепенните разпоредители с бюджетни 
кредити и държавните лечебни заведения в 
готовност за работа при бедствия;
38. оказва методическа помощ при разработ­
ването и провеждането на мероприятията по 
поддържане на плановете за работа в системата 
на здравеопазването при бедствия, изготвя екс­
пертна оценка за състоянието и възможностите 
на медицинските сили и средства на страната;
39. организира и осъществява медицинското 
осигуряване на пострадалите при кризи, като:
а) организира дейностите по определяне и 
планиране на запасите, необходими на здраве­
опазването за работа при бедствия;
б) изготвя план за медицинско осигуряване 
на пострадалите;
в) координира действията на лечебните и 
здравните заведения за своевременно медицин­
ско осигуряване и обслужване на пострадалите;
г) координира дейността на медицинските 
екипи и националните консултанти;
д) координира потоците на евакуация по 
назначение;
40. организира осигуряването на здраве­
опазването с кадрови потенциал за работа в 
условия на бедствия, включително като обучава 
медицински и други специалисти и екипи за 
действие при кризи;
41. разработва план за привеждане на ми­
нистерството от мирно на военно положение, 
военновременен план и план за разсредоточа­
ване и евакуация и провежда мероприятия за 
тяхното изпълнение;
42. организира денонощно дежурство за 
поддържане готовността на администрацията 
на министерството и оповестяването му при 
привеждане на страната от мирно на военно 
положение и при стихийни бедствия и аварии;
43. организира подготовката на ръководния 
състав, тренировките и ученията по военновре­
менния план и подпомага ръководството при 
въвеждането му в действие;
44. участва в организирането и поддържането 
на съвместимостта на структурите от здравната 
мрежа на страната със структурите на НАТО 
и Европейския съюз, разработва модели за ре­
акция по видове кризи за защитата на живота 
и здравето на населението;
45. изгражда, поддържа и управлява информа­
ционна система с база данни за регистрираните 
лечебни заведения;
46. подпомага и координира дейностите, 
свързани с психичното здраве;
47. организира и осъществява процедурите 
за признаване на професионална квалификация 
и за признаване на специализация в областта 
на здравеопазването;
48. планира и координира дейностите по 
провеждане на следдипломно обучение в сис­
темата на здравеопазването;